title: Bajarilgan ish hajmiga ko‘ra amortizatsiya hisoblash jadvali
text: Qoldiqli kamayish usulida amortizatsiya hisoblash. Bu usulda amortizatsiya
  hisoblashda amortizatsiya me’yori 2 hissaga orttiriladi va amortizatsiya me’yori 40%(2*20%)ga
  teng bo‘ladi.
  Qoldiqli kamayish usulida amortizatsiya hisoblash jadvali
  Yillar
  Balans qiymati
  Yillik amortizatsiya
  summasi
  Jamg‘arilgan
  amortizatsiya
  Qoldiq
  qiymati
  1-yil
  10000
  (40%*10000)=4000
  4000
  6000
  2-yil
  10000
  (40%*6000)=2400
  6400
  3600
  3-yil
  10000
  (40%*3600)=1440
  7800
  2160
  4-yil
  10000
  (40%*2160)=864
  8704
  1296
  5-yil
  10000
  296
  9000
  1000
  Nomoddiy aktivlar bo‘yicha amortizatsiya ajratmalari ular hisoblab o‘tkazilgan hisobot
  davrida buxgalteriya hisobi va hisobotida aks ettiriladi. Nomoddiy aktivlarning ayrim ob’ektlari
  bo‘yicha ajratmalar tegishli summalarni jamg‘arish yo‘li bilan yoki ob’ektlarning dastlabki
  qiymatini kamaytirish yo‘li bilan buxgalteriya hisobida aks ettiriladi.
  Nomoddiy aktivlar eskirishining hisoblangan summasi ishlab chiqarish xarajatlari
  (muomala xarajatlari, ma’muriy xarajatlar, sarmoya qo‘yish)ni hisobga olish hisobvaraqlari debeti
  va 0510-0590-hisobvaraqlar kreditiga kiritiladi.
  Korxonalar tegishli nomoddiy aktivlar bo‘yicha jamg‘arilgan amortizatsiya to‘g‘risidagi
  axborotni quyidagi hisobvaraqlarda aks ettiradi:
  0510-«Patentlar, nou-xau va litsenziyalarning eskirishi»;
  0520-«Savdo markalari, tovar belgilari va sanoat namunalarining eskirishi»;
  0530-«Dasturiy ta’minotning eskirishi»;
  0540-«Yer va tabiat resurslaridan foydalanish huquqining eskirishi»;
  0550-«Tashkiliy xarajatlarning eskirishi»;
  0560-«Franshizalarning eskirishi»;
  0570-«Mualliflik huquqlarining eskirishi»;
  0590-«Boshqa nomoddiy aktivlarning eskirishi».
  Ushbu hisobvaraqlarning kreditida hisoblangan eskirish summalari, debetida esa nomoddiy
  aktivlarning chiqib ketishida hisoblangan eskirish summalarining o‘chirilishi aks ettiriladi.
  Misol. Korxonada sentyabr oyida ishlab chiqarish ehtiyojlari uchun nomoddiy aktivlardan
  foydalanilishi natijasida 5600 so‘m eskirish hisoblandi. Ushbu muomalaga quyidagicha provodka
  beriladi:
  D-t 2010-«Asosiy ishlab chiqarish» - 5600 so‘m
  K-t 0530-«Dasturiy ta’minotning eskirishi» - 5600 so‘m.
  Korxonada shu oy mobaynida mavjud litsenziya uchun ma’muriy xarajatlar hisobiga 3200
  so‘mlik eskirish hisoblandi. Ushbu muomalaga hisobda quyidagicha provodka beriladi:
  D-t 9420-«Ma’muriy-boshqaruv xarajatlari» - 3200 so‘m
  K-t 0510-«Patentlar, nou-xau va litsenziyalarning eskirishi» - 3200 so‘m.